
URDHËR

Nr. 1163, datë 26.7.2022
PËR NJË SHTESË NË URDHRIN NR. 877, DATË 25.6.2021, TË MINISTRIT TË MBROJTJES, PËR DELEGIM KOMPETENCE
Në mbështetje të pikës 4, të nenit 102 të Kushtetutës së Republikës së Shqipërisë, të ndryshuar; të germës “f”, të pikës 2, të nenit 13, të ligjit nr. 64/2014, datë 26.6.2014, “Për pushtetet dhe autoritetet e drejtimit e të komandimit të Forcave të Armatosura të Republikës së Shqipërisë”, i ndryshuar; të neneve 28, 29 dhe 113, të ligjit nr. 44/2015, “Kodi i Procedurave Administrative i Republikës së Shqipërisë”, 

URDHËROJ:

Në urdhrin nr. 877, datë 25.6.2021, të ministrit të Mbrojtjes, në pikën 1, të tij, pas togfjalëshit “kërkesave për rishikim”, të shtohet edhe togfjalëshi “kërkesave për heqje dorë nga rekursi”.
Ky urdhër hyn në fuqi menjëherë dhe botohet në Fletoren Zyrtare.

